section_heading: Posljedice u Hrvatskoj
paragraph_text: Potres se na području južne Dalmacije osjetio intenzitetom VI-VII stupnjeva po Mercallijevoj ljestvici. U izvještaju o šteti utvrđeno je da je u tom potresu na prostoru Dubrovnika i Metkovića teško ili lakše oštećena 1071 građevina, od kojih su 33 fortifikacije (spomenik kulture), 106 sakralnih objekata, 45 objekata razne namjene i 885 stambenih objekata. U Dubrovniku je najviše oštećena stara gradska jezgra, dok je na području Konavla i Župe dubrovačke oštećeno 80% objekata, pretežito kuća. Stradalo je i područje Rijeke Dubrovačke, Slanog i Stona, gdje se urušio dio gradskih zidina.<ref>[https://www.dulist.hr/na-danasnji-dan-jak-potres-1979-godine-pogodio-dubrovnik/493554/ NA DANAŠNJI DAN Jak potres 1979. godine pogodio Dubrovnik], pristupljeno 24. kolovoza 2020.